Amalfio krantas

Amalfio krantas () – kranto ruožas pietiniame Sorento pusiasalio krante (Salerno provincija Pietų Italijoje). Amalfio krantas yra populiari regiono ir visos Italijos masto turizmo vieta, kasmet pritraukianti tūkstančius turistų.

X–XI a. Amalfio kranto teritorijoje buvo Amalfio hercogija, kurios centras buvo Amalfis, egzistavusi kol ją 1137 m. užgrobė Pizos respublika. 1997 m. Amalfio krantas buvo įtrauktas į UNESCO Pasaulinio paveldo sąrašą kaip kultūrinis kraštovaizdis.

Apžvalga 
Amalfio kranto klimatas yra Viduržemio jūros tipo, su šiltomis vasaromis ir švelniomis žiemomis. Amalfio krantas užima sąlyginai statų pietinį Sorento pusiasalio krantą, o kaimiškoms žemės ūkio žemėms lieka nedaug vietos.
Vienintelis sausumos kelias į Amalfio krantą yra 40 km ilgio kelias Strada Statale 163, einantis pakrante iš Majorio miesto rytuose iki Pozitano vakaruose. Amalfio krante yra trylika komunų, daugelis jų specializuojasi turizme.

Amalfio krantas garsėja limončelo likerio gamyba bei citrinų, vadinamų sfusato amalfitano auginimu. Citrinos auginamos terasiniuose soduose visoje kranto teritorijoje, nuo vasario iki spalio. Amalfis garsėja ir rankų gamybos storu popieriumi bambagina. Kiti vertinami gaminiai yra ypatingos vietinės sardinės (it.dial. alici) iš Četaros bei spalvinga rankų darbo keramika iš Vjetrio.

Komunos 
 Vjetri sul Marė (Vietri sul Mare): Albori, Benincasa, Dragonea, Molina, Raito.
 Četara (Cetara): Fuenti
 Majoris (Maiori): Erchie, Ponteprimario, San Pietro, Santa Maria delle Grazie, Vecite.
 Tramontis (Tramonti): Campinola, Capitignano, Cesarano, Corsano, Figlino, Gete, Novella, Paterno Sant’Arcangelo, Paterno Sant’Elia, Pietre, Polvica, Ponte, Pucara.
 Minoris (Minori): Montecita, Torre. Žiūrimos vietos Santa Trofimenos bažnyčia ir senovinė Romos vila.
 Ravelas (Ravello): Casa Bianca, Castiglione, Marmorata, Sambuco, Torello. Žiūrimos vietos yra Villa Cimbrone, Villa Rufolo, bažnyčia San Giovanni del Toro ir Ravelo katedra.
 Skala (Scala): Campidoglio, Minuta, Pontone.
 Atranis (Atrani): Atranis neturi parapijų. Žiūrimos vietos yra bažnyčios San Salvatore del Birecto ir Maria Maddalena de Pazzi.
 Amalfis (Amalfi): Lone, Pastena, Pogerola, Tovere, Vettica Minore. Žiūrima vieta yra Amalfio katedra.
 Konka dei Marinis (Conca dei Marini): parapijų nėra. Žiūrimos vietos yra San Giovanni Baptist bažnyčia ir Smaragdinis grotas (Grotta dello Smeraldo).
 Furorė (Furore): Fiordo di Furore, Marina di Praia.
 Pozitanas (Positano): Montepertuso, Nocelle. Žiūrima vieta yra Santa Maria Assunta bažnyčia.

Nuorodos 

Italijos krantai